**Z Á P I S N I C A**

zo zasadnutia Rady rodičov pri Obchodnej akadémii Dušana Metoda Janotu Čadca, ktorá sa konala 19. apríla 2018 o 15.30 h v učebni A

**Prítomní:** podľa prezenčnej listiny

**Program:** 1. Správa o výchovno-vzdelávacej činnosti za I. polrok 2017/2018

2. Prijímacie skúšky na OA BŠ, OA (kritériá)

3. Maturitné skúšky 2018

4. Projektová činnosť školy

5. Aktivity žiakov - úspechy

6. LVK - lyžiarsky výcvikový kurz

7. Zakúpené učebné pomôcky

8. Ďalšia činnosť na škole

9. OZ pri OA DMJ v Čadci

10. Rôzne, diskusia, záver

**ad 1)**

Zasadnutie Rady rodičov otvorila a prítomných privítala riaditeľka školy Ing. Jitka Konáriková, ktorá predniesla Správu o výchovno-vzdelávacej činnosti za 1. polrok 2017/2018. Informovala rodičov o výchovno-vzdelávacích výsledkoch za 1. polrok:

* počet žiakov 363: (76 žiakov prospelo s vyznamenaním, 124 prospelo veľmi dobre, 147 prospelo a 16 neprospelo,
* dochádzka (25 233 vymeškaných hodín, 69,51 h na žiaka, z toho 30 neospravedlnených, 0,08 h na žiaka),
* výchovné opatrenia (1 znížená známka zo správania, 2 pokarhania riaditeľkou školy),
* oslobodení od TŠV (15 žiakov úplne, 17 žiakov čiastočne)

**ad 2)**

P. riaditeľka oboznámila prítomných s kritériami prijímacieho konania na šk. rok 2018/2019, ktoré boli prerokované v PR a na zasadnutí RŠ. Ďalej informovala rodičov o uskutočnených prijímacích pohovoroch na OA BŠ dňa 05. 04. 2018. Zo 47 prihlásených žiakov možno do 1. ročníka prijať 24 žiakov.

Riaditeľka školy informovala o prijímacích pohovoroch na OA, ktoré sa uskutočnia 14. a 17. 05. 2018. V 1. ročníku budú otvorené 2 triedy a možno prijať 48 žiakov. V prípade nenaplnenia stavu bude vyhlásené 2. kolo, ktoré sa uskutoční 19. 06. 2018.

**ad 3)**

P. riaditeľka zhodnotila doterajšiu časť uskutočnených maturitných skúšok EČ a PFIČ zo SJL a CJ, ktoré sa konali 13. – 15. 03. 2018 a PČOZ MS, ktorú žiaci vykonali 12. – 13. 04. 2018. Oboznámila prítomných s poslednou TČOZ MS a Štátnou odbornou jazykovou skúškou určenou pre žiakov OA BŠ, ktoré sa uskutočnia 21. – 25. 05. 2018.

**ad 4)**

P. riaditeľka zhodnotila projektovú činnosť, do ktorej je škola zapojená a v ktorej pokračuje:

* Elektronizácia vzdelávacieho systému reg. školstva (učebňa J5)
* Moderné vzdelávanie - digitálne vzdel. pre všeobecno-vzdelávacie predmety (učebňa A)
* Medzinárodná obchodná hra EEBG v rámci krajín EÚ
* Zelená škola – environmentálna výchova
* Záložka do knihy spája
* Vráťme knihy do škôl -3. miesto v SR (1. miesto zo SŠ)
* Matematický klokan
* Spolupráca s OZ SYTEV – zahraničné programy mladých financované EÚ
* Erasmus+ - mobilita žiakov OA BŠ a mobilita učiteľov – 18 žiakov absolvuje odbornú stáž v Anglicku v dňoch 28. 05. – 10. 06. 2017
* LKW – Walter Rakúsko - odborná stáž pre OA BŠ NEJ – výber 3 žiakov firmou
* Záhrada, ktorá učí

Škola podala nové projekty:

* Vráťme šport do škôl – badminton (ŽSK) 605,- €
* Cesta za poznaním slovenskej histórie – (ŽSK) 400,- € - schválený
* Na oko rozdielni ľudia tvoria spoločne farebný svet – projekt KŠP ŽSK
* Erasmus+ mobilita žiakov
* Erasmus+ mobilita učiteľov
* eTwinning – program komunity európskych škôl – zapojená škola
* Projekt – Anglický týždeň vo Vašej škole (rodení anglickí lektori) - december
* Erasmus+: prizvaná škola na participáciu do projektu s Francúzskom
* Erasmus+: prizvaná škola na participáciu do projektu s UNIZA Žilina
* Žiadosť o výstavbu multifunkčného ihriska na ŽSK – výzva zrušená v septembri
* nová výzva - iné podmienky vo financovaní, ŽSK v súčasnosti nebude spolufinancovať tieto projekty

**ad 5)**

P. riaditeľka informovala zúčastnených rodičov o aktivitách, úspechoch a umiestnení žiakov:

**Krajské kolo:**

* Olympiáda ANJ – 5. miesto – (Marťáková, 5. A – jediná zo SOŠ, zúčastnených 12)
* Olympiáda NEJ – 4. miesto – (R. Riesterer, 5. B – jediný zo SOŠ, zúčastnených 9)
* Olympiáda ľudských práv – 10. miesto (S. Rakovanová, 3. B)
* Spracovanie informácií na počítači a HOK – 8. miesto (M. Nekoraník, 4. B)
* SOČ – okresné kolo: 1. miesto (M. Jurák, 3. D), 2. miesto (S. Rakovanová, S. Mikolášová, 3. B) – postup na kraj
* Mladý Európan
* Staroslovenská škola hlaholiky ŽSK – 1. a 3. miesto (tím žiakov 3. A)

**Celoštátne súťaže:**

* Internetová súťaž – Europe Direct – téma: Šport, kultúra, architektúra a vzdelávanie v EÚ – 3. miesto (K. Kováč, 3. A)
* Matematický klokan
* Medzinárodný veľtrh CF Ostrava – 3. m. za najlepší firemný slogan a 3. m. za najoriginálnejší predmet podnikania (L. Časnochová, N. Kohutiarová, M. Stuchlíková, 5. A)
* Medzinárodný veľtrh Český Těšín – 3. miesto (žiačky 4. D + N. Durajová – najlepšia reprezentantka firmy – ocenenie)

**Ocenenie žiakov:**

* ocenenie Akademika Emila Špaldoňa – cenu udeľuje Spolok priateľov v Čadci za najlepšie študijné výsledky a mimoškolskú činnosť – Marek Nekoraník, 4. B (finančná odmena a vecná cena) – Deň študentstva
* Za šk. r. 2017/18 – návrh na ocenenie žiaka ŽSK (M. Salát, 3. A) – podané

**Prednášky:**

* výchovný poradca - pre 4. roč. a 5. A, B – výber vysokých škôl, štúdium v zahraničí a taktiež prednášky s ÚPSVaR Čadca, spolupráca s CPPPaP Čadca, OR PZ v Čadci – trestno-právna zodpovednosť, súdne pojednávania
* **Koordinátor prevencie –** kyberšikanovanie, drogová závislosť, charitatívne aktivity – Tehlička pre Afriku - Keňa, Valentínska kvapka krvi, Liga proti rakovine
* **Časopis:** redakčná rada - vydáva časopis MIKS – prihlásený do súťaže Štúrovo pero a Nadácie SLSP
* **Aktivity ŽŠR:** rôzne prednášky, školenia, súťaže, zasadania krajského školské parlamentu – zastúpenie našej žiačky ako podpredseda KŠP, MISS RENETA, zber vrchnákov pre chorého chlapca Adamka – na zdravotné pomôcky, Benefičný koncert – Srdce pre Adamka, Mikuláš, Valentín, Noc v škole, Pišqworky, spolupráca s DSS Synnónia Žilina.

**ad 6)**

P. riaditeľka informovala rodičov o lyžiarskom výcvikovom kurze, ktorý sa uskutočnil 12. – 16. 02. 2018 v stredisku Veľká Rača. Absolvovalo ho 43 žiakov 1. ročníka. LVK bol financovaný MŠVVaŠ SR čiastkou 150,- €/žiak na dopravu, skipas, stravu (hlavné jedlo, balíček, pitný režim), úschovu lyží a inštruktora. Pedagogický dozor zabezpečovali tri vyučujúce našej školy a inštruktor. Ostatní žiaci absolvovali náhradné vyučovanie – turistika, knižnica.

**ad 7)**

O rozširovaní a skvalitňovaní technického vybavenia školy na konci kalendárneho roka 2017 a zač. roka 2018 zakúpením učebných pomôcok oboznámila rodičov p. riaditeľka:

* Projektory (2 ks)
* Prenosné tabule (2 ks)
* Reproduktory
* CD prehrávač
* Optické myši k notebookom – učebňa D
* Odborná a klasická literatúra do knižnice
* Športové pomôcky do telocvične a uskutočnená revízia telocvične
* Tonery do kopírok, tlačiarní
* Kancelársky materiál a drobné učebné pomôcky
* Zrekonštruovaná trieda - prednášková (žalúzie, maľovanie, stoličky) - Z
* 15 ks počítačov, klávesnice, monitory, optické myši – S2
* Čalúnenie stoličiek – ŠJ
* Škodová udalosť – 05. 02. 2018 – vytopenie 3 podlaží (ventil na radiátore)

**ad 8)**

**Príprava:**

* Zahraničný poznávací zájazd Amsterdam, Škótsko – výber žiakov (jún)
* Zahraničný poznávací zájazd Praha – výber žiakov (máj)
* Medzinárodná reprezentácia EEBG vo Francúzsku – tím žiakov (jún)
* Riaditeľské voľno pre žiakov – 30. 04. 2018 (pondelok)
* Maturitný týždeň – upravený rozvrh – 4 vyučovacie hodiny (máj)
* Štátna skúška z písania na počítači a korešpondencie (jún)
* Odborná prax žiakov 3. ročník a 4. r. BŠ (máj/jún)
* Zber papiera (apríl)

**Uskutočnené:**

* SAD – prednáška o verejnej autobusovej a integrovanej doprave (priamo v autobuse)
* Workshopy k finančnej gramotnosti – „Finančná sloboda“ – OWB poisťovňa – formou skupinových hier.

**ad 9)**

Ing. M. Kupková pripravila správu o činnosti OZ pri OA DMJ, ktoré je zriadené registráciou v roku 2002 a svoju činnosť vykonáva podľa stanov, vnútorného poriadku združenia a vypracovaných kritérií vyplácania príspevkov z OZ.

**V tomto šk. roku** pracuje v zložení:

* Predseda: p. Andrea Ludvíkova (3. A)
* Podpredseda: Ing. Jitka Konáriková
* Hospodár: Ing. Mária Kupková

Aktuálne informácie o stave a pohyboch na účte a hotovosti predložila Ing. Mária Kupková

P. riaditeľka predniesla požiadavku o príspevok 2 % dane z príjmovod rodičov.

V rámci zasadnutia Rady rodičov prebehla voľba nových členov do správnej rady a revíznej komisie pri OZ.

**ad 10)**

P. riaditeľka poďakovala prítomným rodičom za účasť a ukončila zasadnutie Rady rodičov.

Zapísala:

Ing. Angelika Fekulová

Čadca 24. apríla 2018

Ing. Jitka Konáriková

riaditeľka školy

